共產黨宣言

**共產黨宣言**，共產主義同盟之綱領也。馬克思、恩格斯共著之，謂共產風潮乃史之必然。西曆一八四八年二月二十一日佈於英國倫敦。斯文勉無產者起而革命，亡資本主義，致天下大同。 其「全方貧工之聯合！」一語廣傳於世。
## 詮敘
共產之幽靈，方徘徊歐洲。其地遺孽，若景宗、沙皇、梅特涅、基佐，若法國之民本黨、德意志之巡捕，未有不聯盟以彈壓之也。

今為野黨者，何幾不以共產污名其當政者？當政亦何幾不以共產為章本，反訾其敵黨及仇讎？然則可斷案者二：

曰：**共產黨之為歐洲之勢力，已得公仞。**

曰：**揚宗旨於萬國、傳檄文以自立，正其時也。**

於是，吾輩集議倫敦，擬定宣言，決以英、法、德、意、荷、丹諸國之語曉聞天下。
### 資產者及無產者
民羣歷史，實流競之史也。

繇氓也、氓隸也、顯族也、齊民也、田主也、佃農也，若夫行社之管領及幫工者，一言蔽之，莫非壓迮或受抑者也。觀古今之歷史，對立恆有，鬥爭伴之，或隱或見，其所終果，惟新社會之光華，亦或兩者俱滅。

自原人以來，民羣分決其等，各有其境。若大秦之貴族、之騎士、之平民、之賤民，作中古之諸侯、之臣仆，若行社之魁領、之幫工、之佃戶，皆是也。而一等之中，復別有判分。

及封建制覆，資本制興，民等為之一變。而壓迫常存，以規制之，徒以新易舊耳。

然當今之世，資產階級之世也，有特質焉，即民等對立之化簡，有兩者徑直當立，一曰無產階級，二曰資產階級。

中世之客戶，有邑民生焉，而資產階級所生之原質，蓋邑民也。

若夫美洲開闢，鑿空東海，則資產之民新開乾坤。而市行大東，定屬美洲，行賈諸屬，交換術之增拓，商品之流貤，繼起商、舶、工諸業俱進，而後革命要素日備，則封建不復反矣。

本始工業，無以充盈市集，遂以作場代之。行社魁領者，遂排擠時世民等也；若邑業諸部，則以作場之判分滅，而日匿矣。

然市場拓，則需求增，作場弗能足。遂作汽機代之，而氣機風行，則實業變遷方見。今之工廠代舊之作場，萬貫豪富牽帥產業所向，當世之資本財紳代近世之作場主也。

大工業興立，蓋美洲之勘探以具之。寰宇市貿之拓張，策進商，舶，驛之興，遂其策進實業大進。工，商，舶，驛之拓，資產階級偕之，而後資本駿發，滅沒中古之遺孽也。

為此，吾輩可知，當時之資產階級，乃生產交換之更易迭代而出。

資產階級愈進，後治制從之。昔封建貴胄當朝，受抑者是也。於中古之自由市邑，或共和市邑，或自治武裝是也。於帝制國，課稅與王政之三階民等是也。近世之時，則為君主之器，與顯族相抗，助其一統之策。終焉，市場成，於是，資產階級當立，近世國會之制，乃其所持。凡萬方諸衙，悉為其委員會耳。

質功觀史，革命之勞，弗可玩視也。

夫資產之民所轄之地，逆戾舊法不復存矣。三綱鎖鏈，悉為斬刈；連屬之理，以貨財代之，別無他者也。若夫道心之敬虔，騎士之卓美，人心之情感，悉為自為之私所易置。人之尊勝，以易貨代之；而以易貨之自由，而代專許自力之自由。一言蔽之，其以昭著無恥之剝削，而代宗教之剝削也。

諸職業百工，合於天德，其悉去也。疾瘍之醫，法家名儒，吟客諸子，易以泉幣而賄僱之也。

家門天倫，奠立於貨財之上也。

資產階級所示者，若中古逆戾所贊之力役人功，實慆慢也。資產階級所證者，惟以人工，何功得成也。若古埃及之金字塔，若大秦之水道，若哥特之教堂，其咸皆異之；若種族遷移，若法敎東征，其亦勝之也。

若非精進殖具，而革殖羣二倫，所異於此，則其不得生。逆而視之，若固有殖模，實往古民等生之大故也。百工變進，民羣遞嬗，衽革枕戈，此今世之異也。固有倫理，隆宗之心，悉不存焉。新造之事，非已灼灼，咸已歸墨；貴賤盡去，禮崩樂壞。盡人環視所處，實偪處此。

資產階級者，在在存焉，盡蒸廣地，以拓其銷路。

夫世界市場，而冠殖產以寰瀛。昔逆戾者，吒嗟而嘆，蓋工業之基，易於種族，且日抉其基，未有息焉。此種族之基，排抵於新工業之興立，況新工業者，攸關之事，實逼日趨之也。此之工業，生貨非方產者，而自極遠之地；其之所用，不徒在地，亦供寰宇。昔者殖法，代以新法也。諸種族自足閉關之態，代以周而相待相依。殖產如此，義亦如此也。民族禮樂，而為公產。偏賅單曲，已盡不能。遂者，諸種族之禮樂，而為寰宇之禮樂也。

而殖具之驟進，轉運之便，則天下諸種族，亦有蠻夷，悉挾以教化。商貨賤易，況長城萬里，厲禁羼雜者，亦不得敵也。之餘種族，其脅以存亡之事，若非盡其殖模，推其教化，而為資產階級。四字蔽之：兆魄新乾。

其之力，以令鄉社盡屈城邑。僉聚而成都邑，城邑之民丁，之於鄉社，瞠乎軼矣。遂元元之民，盡除草昧。囊嘗前言，其以夷邦，屈從於夏；農邦之民，屈於工國；大東諸國，屈於泰西。

殖質工力，貨財民丁，其日輻輳之。而夫貨財者，盡聚於有數者。其所致然，惟從治之聚。無待自繇之邦，利益殊异之方；政法榷稅， 至異之域，而今一也。

與之一稘，其手造殖力者，久為越先世也。克伏天地，行用機器，施引質學，舟車之行，電報之利，東海之拓，河川之闢，巨數民丁，聚於一隅。先世之殖力，焉能及邪？

茲可見者，惟今世之殖質流貤，蓋陶於舊者也。昔封建之時，彼之殖質流貤者，方之殖力，克已無當，遂茲等物系，而爲桎梏。故其當除滅焉，亦必除滅也。

繼而代之者，任物商競也。之於上者，維商競之羣制也，資產階級之食貨治制也。

今所近似者，繼而相承也。茲之民羣，其之殖系流系，貨財系屬，此以非常之原，而爲巨數之殖財，然羣無以臣之也。工商之史，而越數廿者，維殖力越其殖系之史也，維資產階級所有之限格也。於茲反動，險象日劇，而致危局也。我人所作，惟述之也。維此危局，巨數商貨，咸爲滅棄；且當此時，暴量之殖力，亦爲滅棄。此等謬誕之象，有若羣疫，此我人謂之曰：比壅。方將羣疫，盡羣而堕無化，有若饑饉兵戈之事，盡數生質貨財，悉維除焉。茲何故邪？蓋教化極甚，生質極數，貨財極多，以致彼等殖系，殖力無以牖進也；而桎梏也。然爲力躓，而克力躓，而使今羣不綱。彼等殖系，甚是拘狹，誠難納之也。然勝危局之策，何邪？若除滅殖績，若佔据新市，盡用舊市也。茲何策哉？茲加劇之法也，茲懸解之策也。

彼衆兵革，昔除封建，今卻彼衆也。

然彼衆所造者，無寧兵革，亦有兵卒。茲今世之勞工，或曰：**無產階級**。

貨財之進，無產階級趨同之。今世之勞工，惟其用事而得存焉，惟其用功，而貨財日蕃，而得用事也。故此等勞工，售沽工力，有若商貨，食貨之局，而壓力外至也。
### 無產者及共產者
### 社會主義與共產主義之典籍
#### 白色之社會主義
#### 墨守陳規之社會主義或資產人之社會主義
#### 空想之社會主義或空想之共產主義
### 共產黨人對諸黨之心態
即終，可知吾輩同工人諸黨之倫理，亦可得同英國璽書黨及美國變法黨之倫理也。

共產黨人為勞工裨益而鬥爭，而其今時之鬥爭，亦為其來時也。

於法國，則同社會主義民政黨而盟，以反資產階級之政，然亦弗忘批判空想之謬誤也。

於瑞士。則同其民本黨而盟，然不忘其激進之本質也。

於波蘭，以土地重構為民種解放之要素，彼丙午克拉科夫之變也。

於德國，則同其國之資產階級，若資產者舉兵革命，共產黨人必從之。

然吾輩弗能忘者，乃詔示勞工資產階級與無產階級之對立本質，若帝制傾覆，是使勞工舉義兵而傾資本之制也。

共產黨人專意於德國，蓋德國資本制之變革將至，同十七稘之英國，十八稘之法國，德國於歐洲進步之時尚為帝制，其國無產品流方越而立制也。

綜上，吾輩要以傾覆是時之制而變革也。

其中，所有制為上，以為章旨。

宣言即終，共產黨人為天下之民主黨之輯合而爭抗也。

吾輩不屑抑諱吾輩之章旨。乃明詔曰：彼眾之意需傾覆當下之制方可及之。共產主義變革當立，令天下之統治者戰慄兮！無產者所失，維枷鎖之羈勒；所得，則天下之廣袤！

**全方貧工之聯合！**
## 據
馬克思恩格斯 共產黨宣言 -中文馬克思文庫